Ons verwerp die nuwe rigting wat die Algemene Sinode inslaan, met die volle hartseer minagting wat dit verdien. Die rede hiervoor is dat die Algemene Sinode die verantwoordelikheid ontvang het om oor die leer en lewe van predikante en kerkraadslede te waak, om die leer van die kerk suiwer te hou, en dit nie meer kan doen nie.
Een van julle, antwoord my net: my seun wat homoseksueel was en gelukkig vermoor is sodat hy nie hierdie berig kon lees nie, is sopas in die galery geplaas met pedofiele, alkoholiste en verslaafdes. ‘n Seun wat op 5 jaar al sy hart vir die Here gegee het, met diepe skuldbelydenis, wat verstaan het wat genade is, maar later in sy lewe vir my moes sê: “Ma, die enigste Christendom wat ek nog kan glo, is dit wat ek in ons huis sien.” By die res het hy veroordeling en verwerping ervaar. Dit wat hy was, waarvan hy bewus geword het as tiener en wat hy nie eens besef het, dat dit ánders was in ander mense nie, dit wat hy was, was sonde. Hy was sonde. Hy het vir berading gegaan, vir sielkundige behandeling, hy het ‘n geestes-wroeging en sielestryd deurgeworstel, maar hy het gay gebly. Hy het nie een oggend opgestaan en besluit ek wil sondig wees, ek wil sonde personifiseer en gay wees nie. As iemand weet watter pad van verwerping en lyding dit is, hoe jy ‘n minderwaardige mens moet wees vir jou lewe, sou niemand dit kies nie. Hy was goed genoeg om hierdie land se beleid oor groen ekonomie en volhoubare energie te skryf, hy was goed genoeg om deur die VSA geïdentifiseer te word as ‘n toekomstuige wêreld-leier in volhoubare energie, hy was goed genoeg om ‘n senior associate van die Universiteit van Cambridge te wees. Hy was goed genoeg vir God, want Hy het gesê Hy sal hom nooit uit sy hand laat val nie – maar ons allerheiligstes, ons sal besluit hy sit saam met die pedofiele en die alkoholiste en die verslaafdes. Antwoord my. Ek wag.
Paulus skryf in Efesiers 2: “1 EN julle het Hy lewend gemaak, wat dood was deur die misdade en die sondes 2waarin julle tevore gewandel het volgens die loop van hierdie wêreld, volgens die owerste van die mag van die lug, van die gees wat nou in die kinders van die ongehoorsaamheid werk,
As jy my lief het, moet asseblief nie vir my sê dat my seksuele boesemsonde nie sonde is nie, want slegs as ek dit erken en God se vergiffenis daarvoor vra, kan ek sy genade ook ervaar.